Diari Oficial de la Generalitat Valenciana


Sumari del DOGV 163, del 23-05-1984 (1984/802912)

RESOLUCIÓ del Conseller d'Obres Públiques, Urbanisme i Transports, de 27 de març de 1984, per la qual es deleguen diverses competències en el Secretari General d'aquesta Conselleria.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   163

Data del DOGV
:   23-05-1984

Secció del DOGV
:   ALTRES DISPOSICIONS

Número del document
:   1984/802912


Data del document
:   27-03-1984

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 27 de març de 1984, per la qual es deleguen diverses competències en el secretari general d'aquesta Conselleria.  
L'article 35,k de la Llei 5/83 de 30 de desembre, de Govern Valencià, atribueix als Consellers, entre altres, les competències per a   
"Disposar les despeses pròpies dels Serveis de la Conselleria dins dels límits legals i pressupostaris i l?ordenació de pagaments corresponents".   
D'altra banda, l'article 68 de la mateixa Llei estableix en el paràgraf 1.r que   
"L'exercici de les competències pròpies de cada òrgan podrà ser delegat per aquest en l'òrgan jeràrquic immediat inferior...".   
Els següents paràgrafs del precepte esmentat regulen els termes en què poden produir-se aquestes delegacions i n'ordenen la publicació en el Diari Oficial de la Generalitat Valenciana.   
L'experiència de funcionament administratiu de la Conselleria aconsella, per raons òbvies de celeritat i eficàcia, la delegació de part de les competències que em són pròpies en virtut de l'esmentat article 35,k de la Llei 5/83; bàsicament, es tracta de resolucions relatives al capítol II de l'estat de despeses del Pressupost Ordinari, autorització de documents comptables, obertura de comptes bancaris, etc.   
En atenció d'aquests motius, i a l'empar del que preveu l'article 68 de la Llei 5/83, de 30 de desembre, de Govern Valencià, he resolt:   
1. Delegar en el titular de la Secretaria General d'aquesta Conselleria les competències següents:   
1) Resolucions sobre autorització i disposició de despesa de tots els conceptes pressupostaris del Capítol II de l'Estat de Despeses del Pressupost Ordinari del Servei 01 "Conseller i Serveis Generals".   
2) Autorització de transferències de crèdit entre conceptes del Capítol II de tots els Serveis dins d'un mateix programa.   
3) Resolució sobre autorització i disposició de despesa relatius a adquisicions de material inventariable de totes les Direccions Generals dins del Capítol II de l'Estat de Despeses del Pressupost Ordinari.   
4) Aprovació de Certificacions d'Obres, Serveis i Subministraments, pròpies de la Secretaria General.   
5) Reconeixement de crèdits dins del Capítol II del Servei 01 "Conseller i Serveis Generals".   
6) Aprovació de Comptes Justificats, retuts per tots els Serveis de la Conselleria.   
7) Obertura de comptes en Entitats Bancàries per a dipòsit de fons.   
8) Documents comptables de tots els Capítols i Serveis relatius a:  
-Autoritzacions de disposicions de despesa i les anul·lacions corresponents.   
-Proposta de pagament i petició de fons a justificar.   
2. Quantes Resolucions s'adopten en exercici d'aquesta delegació, ho faran constar expressament.   
3. Aquesta Resolució es publicarà en el Diari Oficial de la Generalitat Valenciana.   
València, a 27 de març de 1984.   
El Conseller d'Obres Públiques, Urbanisme i Transports,  
VICENT LLOMBART I ROSA